### Beslutningstema

I denne sag skal der tages stilling til den opdaterede sundhedsberedskabsplan for Tønder Kommune.

### Historik

Den 22. december 2021 godkendte Kommunalbestyrelsen Sundhedsberedskabsplanen. Del 1 af planen skal opdateres en gang pr. valgperiode, mens Del 2, som indeholder indsatsplaner, actioncards og kontaktlister, opdateres løbende.

### Sagsfremstilling

[adresse] sundhedsberedskabsplan skal anvendes i forbindelse med håndtering af større ulykker, katastrofer eller lignende hændelser med sundhedsmæssige konsekvenser for kommunens borgere.

Planen skal først og fremmest sikre en effektiv varetagelse af opgaver for de syge, ældre og handicappede borgere under Voksen Socialområdet, Sundhedsafdeling, Pleje og Omsorg samt Sundhedsplejen.  Ud over disse opgaver, skal planen sørge for, at kommunen kan yde akut krisestøtte ved den psykosocial indsats og støtte regionen ved massevaccination og større førudskrivning af patienter.

Sundhedsberedskabsplanen tager udgangspunkt i de 6 anbefalede hovedafsnit i Sundhedsstyrelsens vejledning fra maj 2023.

* Kriseledelse
* Aktivering og drift af krisestyringsorganisation
* Situationsforståelse, overblik og informationshåndtering
* Koordination af handlinger og ressourcer
* Krisekommunikation
* Fortsat drift og genopretning

Forvaltningen har revideret Tønder Kommunes nuværende sundhedsberedskabsplan, der blev godkendt af Kommunalbestyrelsen den 22. december 2021. Den reviderede plan er udarbejdet på baggrund af en risiko- og sårbarhedsanalyse, der er gennemført i 2025 i samarbejde med Haderslev Kommune, Aabenraa Kommune og Brand & Redning Sønderjylland.

Planen er opdelt i to overordnede dele af én samlet plan:

Del 1: Sundhedsberedskabsplanen – en beskrivelse af krisestyringsorganisationen, aktivering af krisestaben og hvordan kommunen koordinerer handlinger og ressourcer samt krisekommunikation

Del 2: Indsatsplaner, Søs Simonsen og [adresse] - denne del beskriver konkrete procedurer for håndtering af specifikke opgaver og funktioner

Sammenlignet med den tidligere plan er de væsentligste ændringer i den nye plan knyttet til den psykosociale indsats. Ændringerne bygger blandt andet på [adresse] erfaringer fra togulykken i august 2025.

Den reviderede sundhedsberedskabsplan har været i høring i Region Syddanmark, Brand & Redning Sønderjylland og nabokommunerne, samt fremsendt til rådgivning i Sundhedsstyrelsen.

Sundhedsstyrelsen har bemærket, at Tønder Kommunes sundhedsberedskabsplan er grundig og velgennemarbejdet og lever op til bekendtgørelsen om planlægning af sundhedsberedskabet. Planen fremstår overskuelig, handlingsorienteret og let anvendelig, med relevante og handlingsanvisende actioncards samt en tydelig sammenhæng til kommunens generelle beredskab.

Sundhedsstyrelsen havde også flere specifikke forslag til justeringer, som er blevet indarbejdet i planen.  De øvrige bemærkninger fra regionen, Brand & Redning Sønderjylland og nabokommunerne blev også indarbejdet i planen.

Afslutningsvis bemærkes, at sundhedsberedskabsplanen fortsat vil være en del af krisestyringsøvelser og løbende bliver afprøvet i den forbindelse.

### Lovgrundlag

* Bekendtgørelse om planlægning af sundhedsberedskabet
* Sundhedsloven
* Bekendtgørelsen af beredskabsloven
* Lov om epidemier m.v. (epidemiloven)

### Indstilling Vicekommunaldirektøren indstiller,

at sundhedsberedskabsplan godkendes, og

at indstillingen videresendes til Kommunalbestyrelsen.

**Beslutning Økonomiudvalget den 11. december 2025, pkt. 7:**

Indstillingen anbefales.

### Beslutning

Indstillingen godkendt.

Anette Andreasen (T) deltog ikke i mødet.